আল্ফ ভ্যালেন্টাইন
আলফ্রেড লুইস আল্ফ ভ্যালেন্টাইন (ইংরেজি: Alf Valentine; জন্ম: ২৮ এপ্রিল, ১৯৩০ - মৃত্যু: ১১ মে, ২০০৪) জ্যামাইকার কিংস্টনে জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫০ ও ১৯৬০-এর দশকে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ বোলার ছিলেন। বামহাতে ধীরগতিতে বোলিংসহ ডানহাতে নিচেরসারির ব্যাটসম্যান ছিলেন আলফ্রেড ভ্যালেন্টাইন নামে পরিচিত আল্ফ ভ্যালেন্টাইন।